വാഴക്കുല വില്പന നടത്തിയ പണം നല്കിയില്ല ചോദിച്ചപ്പോള് വ്യാപാരി വെട്ടിവീഴ്ത്തിയതായി പരാതി ചിറ്റാരിക്കാല്: www.kasargodvartha.com 30.10.2021 വാഴക്കുല വില്പന നടത്തിയതിന്റെ പണം ചോദിച്ച കര്ഷകനെ വ്യാപാരി വെട്ടി പരിക്കേല്പ്പിച്ചതായി പരാതി. ചിറ്റാരിക്കാല് ചട്ടമലയിലെ കട്ടക്കല് ഹൗസില് കുര്യാക്കോസിനെ ആക്രമിച്ചെന്നാണ് പരാതി. നഗരത്തിലെ ഒരു കടയില് കുര്യാക്കോസ് ഒമ്ബത് വാഴക്കുലകള് വില്പന നടത്തിയിരുന്നുവെന്നും ഇതിന്റെ പണം ആവശ്യപ്പെട്ടപ്പോള് ഉണ്ടായ വാക്ക് തര്ക്കത്തില് വ്യാപാരി കത്തികൊണ്ട് വെട്ടി പരിക്കേല്പ്പിക്കുകയുമായിരുന്നുവെന്നും പരാതിയില് പറയുന്നു. കൈക്ക് സാരമായി പരിക്കേറ്റ കുര്യാക്കോസിനെ ചെറുപുഴയിലെ സ്വകാര്യ ആശുപത്രിയില് പ്രവേശിപ്പിച്ചു.കുര്യാക്കോസിന്റെ പരാതിയില് വ്യാപാരിയായ മനോജിനെതിരെ ചിറ്റാരിക്കാല് പൊലീസ് കേസെടുത്ത് അന്വേഷണം ആരംഭിച്ചു.